Foto: kathmandupost.ekantipur.com Nepalda avtobus ishtirokidagi yo‘l transport hodisasida 15 kishi vafot etib, kamida 27 kishi jabrlangan, deb xabar qilmoqda Kathmandu Post. Avvalroq, 9 kishining hayotdan ko‘z yumgani va kamida 10 kishining jabrlangani haqida so‘z yuritilgan edi. Baxtsiz voqea Dxankuta tumanida yuz bergan. Yo‘ldan chiqib ketgan avtobus 100 metrlar pastga sho‘ng‘igan. Transport vositasida 40dan ortiq kishi bo‘lgan. Dastlabki ma’lumotlarga ko‘ra, to‘xtash tizimida yuz bergan nosozlik tufayli fojia sodir bo‘lgan.